Az első évtized alatt a zenekar - amely kezdetben az Állami Magyar Opera és Román Opera zenészeiből alakult, a helyi Zeneakadémia legtehetségesebb végzőseivel töltődött fel, és kialakítva saját állandó repertoárját, a város kulturális életének megkerülhetetlen szereplőjévé vált, emellett miniévadokat tartottak Déván, Vajdahunyadon és Tordán. Első nemzetközi bemutatkozására 1964-ben került sor Jugoszláviában, majd 1966-ban a Szovjetunióban turnéztak. 1970-ben egy olaszországi Beethoven-fesztiválon szerepeltek, ezt követően pedig rendszeresen kaptak nemzetközi meghívásokat, fellépve Lengyelország, Magyarország, Bulgária, Csehszlovákia, az NDK, NSZK, Ausztria, Hollandia, Svájc, Olaszország, Spanyolország, Franciaország előadótermeiben. Az 1980-as években a zenekar nemzetközi jelenléte visszaszorult a kommunista rendszer elszigetelésre törekvő kultúrpolitikája következtében. A rendszerváltást követően a zenekarnak sikerült újraépítenie nemzetközi kapcsolatait és hírnevét.